Ecce homo

***Ecce homo*** (latin for «se hvilket menneske!») er de ordene som Pontius Pilatus ifølge Johannesevangeliets kapittel 19 vers 5 i Vulgata, den latinske oversettelsen av *[[Bibelen]]*, ytret da han viste frem den piskede, bundne og tornekronede Jesus Kristus for folkemengden. 

På bokmål lyder bibelverset slik i oversettelsen som ble utgitt i 2011: *Så kom Jesus ut, og han bar tornekronen og purpurkappen. Pilatus sier til dem: «Se det mennesket!»* Det nye testamentet ble skrevet på gresk, og den opprinnelige teksten er *Ίδε ό άνθρωπος* (*Ide ho anthropos*). 

Scenen er hyppig fremstilt i kristen billedkunst, både i malerier og skulpturer. Motivet *Ecce homo* var særlig vanlig på 1500- og 1600-tallet.

## Hovedformer for den kunstneriske fremstilling

I kristen kunst er det i strikt forstand to hovedmotiver som betegnes som *Ecce homo*: 
* den egentlige illustrasjon av scenen i Johannes&nbsp;19 (når Kristus stilles til skue); her inngår Jesus og i det minste også Pontius Pilatus, og som oftest noen av den forspottende folkemengden, kanskje også med utblikk eller glimt av selve byen Jerusalem. 
* Andaktsbilder, som viser Jesus alene som stående, i halv- eller helfigur, med purpurkappe, lendeklede, tornekrone og tortursår – ikke minst på hodet. Dersom et slikt bilde også viser korsfestelsessår er det snarere et kombinasjonsmotiv som gjerne kalles «smertens mann» (eller «forbarmelsesbilde» eller «miserikordiebilde»). Dersom Kristus er (ofte med klagegestus, med en arm på låret), dreier det seg om billedmotivet *[[Herrgudshvile]]*. Begge fremstillinger omtales imidlertid ofte som *Ecce homo*.


Ecce homo - seculo xv - portugal.jpg|*Ecce Homo*, anonym kunstner (Portugal), 1400-tallet
Ecce homo by Hieronymus Bosch.jpg|Hieronymus Bosch, 1470-årene
Ecce-homo Mantegna.jpg|Andrea Mantegna, 1500
Janssens Ecce Homo.jpg|*Ecce Homo*, Abraham Janssens, (1567–1632)
Eccehomo.jpg|Correggio, 1500-tallet
Tintoretto - ecce homo masp.JPG|Tintoretto, 1546
Tiziano Vecelli - Ecce Homo (National Gallery of Ireland).jpg|*Ecce Homo*, av Tizian (1490–1576)
Andrea Solario - Ecce Homo - Google Art Project.jpg|Ecce Homo av Andrea Solario 
Quentin Massys-Ecce Homo-1520,Doge's Palace,Venice.jpg|Quentin Massys, ca. 1520
Mateo Cerezo d. J. - Ecce Homo - WGA04653.jpg|Mateo Cerezo, 1660
CigoliEcceHomo.jpg|*Ecce Homo*, av Lodovico Cardi kalt Cigoli
Champaigne eccehomo.jpg|*Ecce Homo*, av Philippe de Champaigne (1602–1674) 
Senhor Bom Jesus de Tremembé por Thiago Alves de Siqueira.jpg|Statue av *Ecce Homo*, æret i Brasil som «Den gode Jesus»


## Annet

*Ecce Homo* er også tittel på flere verk innen skjønnlitteratur og musikk. 

*Den tyske filosofen Friedrich Nietzsche kalte sin selvbiografi fra 1888 satirisk for *Ecce homo* (*Ecce homo. Wie man wird, was man ist*, utgitt på norsk som «Ecce Homo. Hvordan man blir det man er» i 1970). Han avviste all metafysikk og religion, og boken skulle være et «attentat på den korsfestede».

*Et annet eksempel er den tyske tegneren George Grosz' samling av samfunnskritiske karikaturtegninger som ble utgitt under tittelen *Ecce Homo* i Berlin i 1923.

**Ecce Homo* var dessuten en omstridt utstilling fra 1998 der den svenske fotografen Elisabeth Ohlson Wallin viste tolv store fotografier av Jesus sammen med homoseksuelle og transvestitter.

**Ecce Homo qui est faba* ("se mennesket som er en bønne") er navnet på kjenningsmelodien til den britiske komiserien *[[Mr. Bean]]*.

## Litteratur
* Karl-August Wirth, Gert von der Osten: *[http://rdk.zikg.net/gsdl/cgi-bin/library.exe?a=d&c=rdk-web&cl=CL1.19&p=html.fig&d=Dl693.1 Ecce homo] *, i: *[[Reallexikon zur Deutschen Kunstgeschichte]]*, Bd. 4, 1956, Sp. 674–700

## Referanser


## Eksterne lenker
*